ซีไอเอ็มบีเปิดศึกรีไฟแนนซ์ประกาศขึ้นแท่นเบอร์1
ธนาคารซีไอเอ็มบี ไทย หวังเป็นที่ 1 ด้านรีไฟแนนซ์สินเชื่อทุกประเภท ดอกเบี้ยต่ำพิเศษ มั่นใจคุมคุณภาพได้ดี
7 ก.ย. 2560

ธนาคารซีไอเอ็มบี ไทย หวังเป็นที่ 1 ด้านรีไฟแนนซ์สินเชื่อทุกประเภท ดอกเบี้ยต่ำพิเศษ มั่นใจคุมคุณภาพได้ดีน.ส.อรอนงค์ อุดมก้านตรง ผู้ช่วยกรรมการผู้จัดการใหญ่ ธนาคารซีไอเอ็มบี ไทย เปิดเผยว่า ตั้งเป้าเป็นธนาคารแรกที่ลูกค้านึกถึงด้านรีไฟแนนซ์สินเชื่อทุกประเภท ลดภาระการผ่อนชำระของลูกค้าและหนี้ครัวเรือนของระบบการเงิน โดยได้พัฒนาผลิตภัณฑ์รีไฟแนนซ์ให้ตรงกับความต้องการลูกค้ามากที่สุดทั้งนี้ ธนาคารตั้งเป้าปล่อยสินเชื่อรีไฟแนนซ์รวม 3,000-5,000 ล้านบาท แบ่งเป็น รีไฟแนนซ์สินเชื่ออเนกประสงค์ 1,000 ล้านบาท รีไฟแนนซ์สินเชื่อบัตรเครดิต 1,000 ล้านบาท และสินเชื่อ รีไฟแนนซ์บ้าน 2,000-3,000 ล้านบาท"สินเชื่อรีไฟแนนซ์เป็นตัวผลักดันให้สินเชื่อบุคคลปล่อยใหม่ปีนี้โตกว่า 30% หรือ 8,000 ล้านบาท ซึ่งทำให้ยอดคงค้างสินเชื่อบุคคลสิ้นปีโต 5% อยู่ที่ 1.3 หมื่นล้านบาท โดยหนี้ที่ไม่ก่อให้เกิดรายได้ อยู่ประมาณ 3%" น.ส.อรอนงค์ กล่าวสำหรับสินเชื่อรายย่อยปีนี้ปล่อยใหม่เติบโต 20% ส่งผลให้ยอดคงค้างขยายตัว 9-10% ไปอยู่ที่ 8.5 หมื่นล้านบาท โดย 8 เดือนแรก ปล่อยสินเชื่อไปแล้ว 1.6 หมื่นล้านบาท แบ่งเป็นสินเชื่อบุคคล 5,000 ล้านบาท ต่ำกว่าเป้าเล็กน้อย และสินเชื่อบ้าน 1 หมื่นล้านบาท เกินเป้าหมาย ขณะที่เอ็นพีแอลอยู่ที่ระดับ 4%"ปกติในการปล่อยสินเชื่อบ้านใหม่จะเป็นรีไฟแนนซ์แค่ 7-8% แต่ในปีนี้พบว่า มีสัดส่วนเพื่อรีไฟแนนซ์พุ่งขึ้น 30-40% มาจาก 2 ส่วนคือโปรดักต์ดอกเบี้ยจูงใจ และตลาดบ้านใหม่ชะลอตัว ผู้กู้มีภาระหนี้สูงกู้ไม่ผ่าน ตอนนี้จึงเป็นตลาดของ รีไฟแนนซ์ ซึ่งมีอัตราอนุมัติกลุ่มรีไฟแนนซ์สูงถึง 40-50%" น.ส.อรอนงค์ กล่าว